CELEX: 32022R0719
Language: lv
Date: 2022-05-10 00:00:00
Title: Komisijas Regula (ES) 2022/719 (2022. gada 10. maijs) par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību (Dokuments attiecas uz EEZ)

11.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 134/1
               
            
         KOMISIJAS REGULA (ES) 2022/719
         (2022. gada 10. maijs)
         par atteikumu atļaut konkrētas veselīguma norādes uz pārtikas produktiem, kuras neattiecas uz slimības riska samazināšanu un uz bērnu attīstību un veselību
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1924/2006 (2006. gada 20. decembris) par uzturvērtības un veselīguma norādēm uz pārtikas produktiem (1) un jo īpaši tās 18. panta 5. punktu,
         tā kā:
         
                     (1)
                  
                  
                     Saskaņā ar Regulu (EK) Nr. 1924/2006 veselīguma norādes uz pārtikas produktiem ir aizliegtas, izņemot, ja Komisija tās ir atļāvusi saskaņā ar minēto regulu un tās ir iekļautas atļauto norāžu sarakstā.
                  
               
                     (2)
                  
                  
                     Regulā (EK) Nr. 1924/2006 arī paredzēts, ka pārtikas apritē iesaistītie uzņēmēji pieteikumus veselīguma norāžu atļauju saņemšanai var iesniegt dalībvalsts kompetentajai iestādei. Derīgos pieteikumus valsts kompetentā iestāde pārsūta Eiropas Pārtikas nekaitīguma iestādei zinātniskā novērtējuma sagatavošanai, kā arī Komisijai un dalībvalstīm informācijai.
                  
               
                     (3)
                  
                  
                     Iestādei par attiecīgo veselīguma norādi jāsniedz atzinums.
                  
               
                     (4)
                  
                  
                     Komisija, ņemot vērā Iestādes sniegto atzinumu par to, vai veselīguma norādes atļaut.
                  
               
                     (5)
                  
                  
                     Pēc tam, kad uzņēmums DuPont Nutrition Biosciences ApS saskaņā ar Regulas (EK) Nr. 1924/2006 13. panta 5. punktu iesniedza pieteikumu, Iestāde tika lūgta sniegt atzinumu par zinātnisko pamatojumu, uz kā balstās veselīguma norāde, kas saistīta ar Biﬁdobacterium animalis subsp. lactis Bi-07 (Bi-07) un iedarbību uz laktozes sagremošanu uzlabošanu, (jautājums Nr. EFSA-Q-2020-00024). Pieteikuma iesniedzējs ierosināja norādi formulēt šādi: “Bifidobacterium animalis subsp. lactis Bi-07 palīdz uzlabot laktozes fermentāciju indivīdiem, kam ir grūtības sagremot laktozi.”
                  
               
                     (6)
                  
                  
                     Komisija, dalībvalstis un pieteikuma iesniedzējs par minēto norādi no Iestādes saņēma zinātnisko atzinumu (2), kurā, pamatojoties uz iesniegtajiem datiem, secināts, ka cēloņsakarība starp Biﬁdobacterium animalis subsp. lactis Bi-07 lietošanu uzturā un labvēlīgu fizioloģisku iedarbību (t. i., laktozes gremošanas nepietiekamības simptomu uzlabošanos) indivīdiem ar nepietiekamu laktozes gremošanu nav konstatēta. Tātad veselīguma norāde neatbilst Regulas (EK) Nr. 1924/2006 prasībām attiecībā uz iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (7)
                  
                  
                     Pēc tam, kad uzņēmums Tchibo GmbH saskaņā ar Regulas (EK) Nr. 1924/2006 13. panta 5. punktu bija iesniedzis pieteikumu, Iestāde tika lūgta sniegt atzinumu par zinātnisko pamatojumu, uz kā balstās veselīguma norāde, kas saistīta ar kafijas C21 lietošanu uzturā un DNS aizsardzību pret pavediena pārrāvumiem (jautājums Nr. EFSA-Q-2019-00423). Pieteikuma iesniedzējs ierosināja norādi formulēt šādi: “regulāra kafijas C21 lietošana uzturā palīdz saglabāt DNS neskartību ķermeņa šūnās.”
                  
               
                     (8)
                  
                  
                     Komisija, dalībvalstis un pieteikuma iesniedzējs no Iestādes saņēma zinātnisko atzinumu (3) par minēto norādi, un tajā, pamatojoties uz iesniegtajiem datiem, secināts, ka cēloņsakarība starp kafijas C21 lietošanu uzturā un DNS aizsardzību pret pavediena pārrāvumiem nav konstatēta. Tātad veselīguma norāde neatbilst Regulas (EK) Nr. 1924/2006 prasībām pret iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (9)
                  
                  
                     Pēc tam, kad uzņēmums NattoPharma ASA saskaņā ar Regulas (EK) Nr. 1924/2006 13. panta 5. punktu bija iesniedzis pieteikumu, Iestāde tika lūgta sniegt atzinumu par zinātnisko pamatojumu, uz kā balstās veselīguma norāde, kas saistīta ar MenaQ7
                        ® lietošanu uzturā un artēriju elastības saglabāšanu (jautājums Nr. EFSA-Q-2019-00229). Pieteikuma iesniedzējs ierosināja norādi formulēt šādi: “MenaQ7
                        ®, K2 vitamīns menahinona-7 veidā, uzlabo artēriju elastību.”
                  
               
                     (10)
                  
                  
                     Komisija, dalībvalstis un pieteikuma iesniedzējs no Iestādes saņēma zinātnisko atzinumu (4) par minēto norādi, un tajā, pamatojoties uz iesniegtajiem datiem, secināts, ka cēloņsakarība starp MenaQ7®
                         lietošanu uzturā un artēriju elastības nodrošināšanu nav konstatēta. Tātad veselīguma norāde neatbilst Regulas (EK) Nr. 1924/2006 prasībām pret iekļaušanu Savienības atļauto norāžu sarakstā un tāpēc nebūtu jāatļauj.
                  
               
                     (11)
                  
                  
                     Pieņemot šo regulu, tika ņemti vērā DuPont Nutrition Biosciences ApS un Tchibo GmbH komentāri, ko Komisija saņēma saskaņā ar Regulas (EK) Nr. 1924/2006 16. panta 6. punktu.
                  
               
                     (12)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Šīs regulas pielikumā minētās veselīguma norādes Regulas (EK) Nr. 1924/2006 13. panta 3. punktā paredzētajā Savienības atļauto norāžu sarakstā neiekļauj.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 10. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 404, 30.12.2006., 9. lpp.
         
         
            (2)  EFSA Journal 2020; 18(7):6198.
         
            (3)  EFSA Journal 2020; 18(3):6055.
         
            (4)  EFSA Journal 2020; 18(1):5949.
      
      
         
            PIELIKUMS
            Noraidītās veselīguma norādes
            
                        Pieteikums – attiecīgie Regulas (EK) Nr. 1924/2006 noteikumi
                     
                     
                        Uzturviela, viela, pārtikas produkts vai pārtikas produktu kategorija
                     
                     
                        Norāde
                     
                     
                        Atsauce uz EFSA atzinumu
                     
                  
                        Veselīguma norāde saskaņā ar 13. panta 5. punktu, kura pamatota ar jaunākajām zinātniskajām atziņām un/vai ietver prasību pēc īpašniekdatu aizsardzības
                     
                     
                        
                           Biﬁdobacterium animalis subsp. lactis Bi-07 (Bi-07)
                     
                     
                        
                           Bifidobacterium animalis subsp. lactis Bi-07 palīdz uzlabot laktozes fermentāciju indivīdiem, kam ir grūtības sagremot laktozi
                     
                     
                        Q-2020-00024
                     
                  
                        Veselīguma norāde saskaņā ar 13. panta 5. punktu, kura pamatota ar jaunākajām zinātniskajām atziņām un/vai ietver prasību pēc īpašniekdatu aizsardzības
                     
                     
                        Kafija C21, tikai Arabica šķirnes grauzdēto kafijas pupiņu maisījums (Coffea arabica L.) bez sastāvdaļām, kas nav kafija
                     
                     
                        Regulāra kafijas C21 lietošana uzturā palīdz saglabāt DNS neskartību ķermeņa šūnās
                     
                     
                        Q-2019-00423
                     
                  
                        Veselīguma norāde saskaņā ar 13. panta 5. punktu, kura pamatota ar jaunākajām zinātniskajām atziņām un/vai ietver prasību pēc īpašniekdatu aizsardzības
                     
                     
                        
                           MenaQ7
                           ®, K2 vitamīns menahinona-7 veidā
                     
                     
                        
                           MenaQ7
                           ®, K2 vitamīns menahinona-7 veidā, uzlabo artēriju elastību
                     
                     
                        Q-2019-00229